EELNÕU 2020/249

								KOMISJONID:

eelarve- ja arengu-		
haridus-		
kultuuri- 		
majandus-	X	
revisjoni-		
sotsiaal- 		

VILJANDI LINNAVOLIKOGU

MÄÄRUS

30. aprill 2020   nr

Määruste kehtetuks tunnistamine

Määrus kehtestatakse haldusmenetluse seaduse  § 92 lõike 4 ja § 93 lõike 1 alusel.

§ 1. Tunnistada kehtetuks Viljandi Linnavolikogu 30.04.2004 määrus nr 60 „Kaubandustegevuse korraldamine Viljandi linna haldusterritooriumil“.

§ 2. Tunnistada kehtetuks Viljandi Linnavolikogu 24.11.2010 määrus nr 56 „Viljandi linna avalikel üritustel kauplemise kord“.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 16.03.2020
Esitaja: Viljandi Linnavalitsus			Ettekandja: Ene Rink
Lk arv: 2
Hääletamine: nõudmisel

Seletuskiri
Määruste kehtetuks tunnistamine

Eelnõu eesmärk on korrastada Viljandi linna õigusakte. Viljandi Linnavolikogu võttis vastu eelnõus nimetatud määrused, millest esimese sisuks oli kinnitus, et Viljandi linna haldusterritooriumil toimub kaubandustegevus vastavalt kaubandustegevuse seadusele. Samuti tunnistati sellega kehtetuks Viljandi Linnavolikogu 25.09.1998 määrus nr 44 “Viljandi linna turgudel ja tänavatel kauplemise eeskirja kinnitamine” ja Viljandi Linnavolikogu 31.05.2002 määrus nr110 “Kauplemise korraldamine Viljandi linna haldusterritooriumil”.

Tol ajal hakkas kehtima uus kaubandustegevuse seadus, mis andis selged juhised kaubandustegevuse korraldamiseks ning korra järele iseenesest vajadus puudus. Nüüd ei ole vaja enam ka viitega seadusele määrust.

Teise paragrahviga tunnistatakse kehtetuks Viljandi linna avalikel üritustel kauplemise kord. Määruse sisuks on kaubanduse korraldajate määramine Viljandi linna haldusterritooriumil toimuvatel avalikel üritustel:
1) füüsiline või juriidiline isik lähtuvalt kaubandustegevuse seaduses sätestatud korrast;
2) Viljandi Linnavalitsuse korraldatavatel avalikel üritustel Viljandi Linnavalitsuse poolt selleks määratud juriidiline isik.

Tänases õigusruumis on määruse sisu mittevajalik selleks, et kaubandustegevus avalikel üritustel toimuks, seetõttu ei ole määrust vaja ning see tuleb kehtetuks tunnistada.

Kaubandustegevuse seaduse alusel on volikogul on võimalik soovi korral välja töötada ja kehtestada tänava- või turukaubanduse kord ning kehtestada kord kauba või teenuse müügiks avalikul üritusel. 

Viljandi linnas on linnale olulised reguleerimised avalikult üritusel kauba müümiseks Viljandi linna avaliku ürituse korraldamise ja pidamise korras (alkoholi müük, viide lähtuda kaubandustegevuse seadusest jne).

Haldusmenetluse seaduse (edaspidi HMS) § 93 lõike 1 kohaselt kehtib määrus, kuni selle tunnistab kehtetuks haldusorgan või Riigikohus või kehtivusaja lõppemiseni või volitusnormi kehtetuks tunnistamiseni.
HMS § 92 lõike 4 kohaselt määrust muutvas või kehtetuks tunnistavas määruses tuleb nimetada ka muudetava või kehtetuks tunnistatava määruse pealkiri ja number ning määruse andmise kuupäev.

(allkirjastatud digitaalselt)
Ene Rink
linnasekretär